*Undervisningen og rammerne herfor har været i overensstemmelse med årsplanen, og de planlagte særlige uger/arrangementer, er blevet evalueret ved det følgende medarbejderrådsmøde og ført til referat.*

*I 2017 forsøgte skolen sig med én samlet lejrskole for alle skolens elever mod tidligere 2 opdelte lejrskoler. Denne model følges igen i 2018 og afventer nærmere evaluering.*

*Det øgede behov for særlig støtte har resulteret i flere løsansatte medarbejdere, der især i den frie tid øger normeringen.*

*Vi har i dette skoleår arbejdet med supervision af teams med hjælp fra ekstern konsulent – et konstruktivt arbejde og forum, hvor personalet har mulig for at drøfte og lære af udvalgte cases.*

*Vi vurderer, at der er en stor og nødvendig faglig bredde i personalegruppen, der i høj grad muliggør elevernes udvikling – socialt og fagligt.*